Nordmann (35) hylles som helt etter drukningsdrama
Nordmannen var på joggetur ved bredden av innsjøen i den litauiske havnebyen Klaipeda da han havnet midt i dramaet lørdag ettermiddag. Mens andre ble stående som fjetret, handlet 35-åringen lynraskt. Før redningsmannskapene kom til stedet, hadde nordmannen klart å dra to av barna - to ni år gamle tvillingsøstre - i land. - Han gjorde alt rett, sier Mindaugas Jovaisas leder for brann- og redningsvesenet i Klaipeda, til den litauiske avisen 15min.lt.Medaljen har blant annet blitt gitt til personer som reddet jøder fra nazistenes konsentrasjonsleirer under andre verdenskrig. - Medaljen skal gis til personer som, til tross for overhengende fare for sitt eget liv, redder andre, heter det i statuttene.Dramaet startet like før klokken 15 lørdag ettermiddag. De tre barna var på vei ut til to isfiskere på en innsjø, da isen plutselig ga etter. De to tvillingsøstrene og deres 12 år gamle bror havnet i vannet. Det samme gjorde de to isfiskerne. Mens de voksne raskt kom seg på land, kjempet de tre barna for livet. Da hoppet nordmannen etter. Etter at nordmannen fikk de to søstrene i sikkerhet, kom redningsmannskapene til innsjøen, og fikk 12-åringen i land, skriver 15min.lt.Både den norske 35-åringen og de tre søsknene ble brakt til sykehus. Etter det VG får opplyst, skal alle fire ha vært nedkjølte men utenfor livsfare da de ankom sykehuset. Det har ikke lykkes VG å komme i kontakt med den 35 år gamle nordmannen.
(VG Nett/15 Min.lt) Da de tre søsknene på 9 og 12 år gikk gjennom isen, kastet nordmannen seg ut i det iskalde vannet.